section_heading: Propisi o prostituciji
paragraph_text: Taj je zakon postojao još u doba Aleksandra Severa, ali je ovaj car prihod od "poreza za svodnike i kurve" (lenonum vectigal et meretricum) usmjerio na održavanje javnih objekata, kako se njime ne bi kontaminirala državna riznica.<ref>Carske povesti, Aleksandar Sever, Kaligula, 24, 3. Taj je porez ukinut tek za vrijeme vladavine Teodozija II., no za njegovo je ukidanje najzaslužniji bio bogati patricij Florencije (Florentius), koji se pred carem oštro obrušio na tu praksu i tako joj se snažno suprotstavljao, da je odlučio dati državi i dio vlastite imovine kako bi nadoknadio deficit koji je nastao nakon ukidanja tog poreza.